open-index/open-wikipedia-markdown huggingface dataset:
நிலப் பயன்பாடு

**நிலப் பயன்பாடு** (Land use) என்பது, நிலங்களை மனிதப் பயன்பாடுகளுக்கு உட்படுத்துவதைக் குறிக்கும். இயற்கைச் சூழல்களையும், காட்டுப் பகுதிகளையும் வயல்கள், புல்வெளிகள், குடியிருப்புக்கள் போன்றவையாக மாற்றுவதற்கான மேலாண்மை, திருத்தம் ஆகியவற்றை நிலப்பயன்பாடு உட்படுத்துகிறது. "குறிப்பிட்ட நிலப்பகுதியொன்றில், உற்பத்தி செய்தல், மாற்றுதல், பேணுதல் போன்றவற்றுக்காக மனிதர் முன்னெடுக்கும் ஒழுங்குகள், நடவடிக்கைகள், உள்ளீடுகள்" என்பதே நிலப்பயன்பாடு என வரைவிலக்கணம் கூறப்படுகிறது.

## நிலப் பயன்பாடும் ஒழுங்கு விதிகளும்
நிலப் பயன்பாட்டு நடவடிக்கைகள் உலகின் பல்வேறு பகுதிகளில் வெவ்வேறு விதமாக உள்ளன. நிலத்தைப் பயன்படுத்துவதன் மூலம் கிடைக்கப்பெறும் உற்பத்திப் பொருட்கள், பயன்கள் என்பவை குறித்தும், இவ்வாறான உற்பத்திப் பொருட்களையும், பயன்களையும் உருவாக்குவதற்கு மனிதரால் எடுக்கப்படும் மேலாண்மை நடவடிக்கைகள் குறித்தும் நிலப் பயன்பாடு என்னும் விடயம் அக்கறை காட்டுகிறது. 1990 ஆம் ஆண்டின் நிலைவரப்படி உலகில் 13% நிலப்பகுதி வேளாண்மைக்கு உகந்ததாக உள்ளது. இவற்றுடன் 26% புல்வெளிகளாகவும், 32% காடுகளாகவும், 1.5% நகர்ப்புறப் பகுதிகளாகவும் உள்ளன.

பல ஆண்டுகளுக்கு முன் ஆல்பர்ட் குட்டன்பர்க் கூறியபடி, நகரத் திட்டமிடலின் மொழியில் நிலப் பயன்பாடு என்பது முக்கியமானதொரு சொல் ஆகும். பொதுவாக, நிலப் பயன்பாட்டுத் திட்டமிடல் அரசியல் அதிகார நிறுவனங்களாலேயே மேற்கொள்ளப்படுகின்றன. நிலப் பயன்பாட்டு முரண்பாடுகளைத் தவிர்ப்பதற்காக நிலப் பயன்பாட்டை ஒழுங்குபடுத்துவதும் இத் திட்டமிடலின் நோக்கமாகும். நிலப் பயன்பாட்டுத் திட்டங்கள் நில ஒதுக்கீடுகளூடாகவும், அரசாணைகள், ஒழுங்குவிதிகள் போன்றவற்றைப் பயன்படுத்துவது மூலமும் நிறைவேற்றப் பெறுகின்றன.

## நிலப் பயன்பாடும் சூழலும்
நிலப் பயன்பாடும், நில மேலாண்மைச் செயற்பாடுகளும் நீர், நிலம், ஊட்டப் பொருட்கள், தாவரங்கள், விலங்குகள் போன்ற இயற்கை வளங்கள் மீது பெரும் தாக்கத்தைக் கொண்டுள்ளன. நிலப் பயன்பாட்டுத் தகவல்களை, உவர்த்தன்மை, நீரின் தரம் என்பவை தொடர்பான இயற்கை வள மேலாண்மைப் பிரச்சினைகளுக்குத் தீர்வு காண்பதற்குப் பயன்படுத்த முடியும். எடுத்துக்காட்டாக, காடழிப்பு அல்லது மண்ணரிப்பு ஏற்பட்ட இடங்களில் உள்ள நீர்நிலைகளில் காணப்படும் நீரின் தரம், காடுகள் உள்ள பகுதியின் நீர்நிலைகளில் உள்ள நீரின் தரத்திலும் வேறுபட்டிருக்கும்.

1750 ஆம் ஆண்டுக்குப் பின்னர் நிலப் பயன்பாட்டினால் புவி மேற்பரப்பில் ஏற்பட்ட முக்கியமான தாக்கம் மிதவெப்பப் பகுதிகளில் நிகழ்ந்த காடழிப்பு எனலாம். அண்மைக் காலத்தில் நிலப்பயன்பாட்டினால் ஏற்பட்ட குறிப்பிடத் தக்க தாக்கங்களாக, நகர விரிவாக்கம், மண்ணரிப்பு, மண் தரமிழத்தல், நீர் உவராதல், பாலைவனமாதல் என்பவற்றைக் குறிப்பிடலாம். பெட்ரோலிய எரிபொருட்களின் பயன்பாடும், நிலப் பயன்பாட்டு மாற்றங்களுமே மிகமுக்கிய பசுங்குடில் வளிமமான காபனீரொட்சைட்டின் முக்கியமான மனிதவழி மூலங்கள் ஆகும்.

## மேற்கோள்கள்

பகுப்பு:நிலவியல்
பகுப்பு:நில மேலாண்மை
சல்லி புருதோம்

***ரெனே ஃபிரான்சுவா அர்மாண்டு (சல்லி) புருதோம்*** (Sully Prudhomme, 16 மார்ச்சு 1839 – 6 செப்டம்பர் 1907) ஓர் பிரெஞ்சு எழுத்தாளரும் கவிஞரும் ஆவார். இவர் 1901 ஆம் ஆண்டில் இலக்கியத்திற்கான முதல் நோபல் பரிசினை வென்றார்.

## படைப்புகள்

### கவிதைகள்
சல்லி புருதோம் எழுதிய கவிதைகள்:
* 1865: *Stances et poèmes*
* 1866: *Les épreuves*
* 1868: *Croquis italiens*
* 1869: *Les solitudes: poésies* [*Les écuries d’Augias*]
* 1872: *Les destins*
* 1874: *La révolte des fleurs*
* 1874: *La France*
* 1875: *Les vaines tendresses*
* 1876: *Le zénith*, previously published in *Revue des deux mondes*
* 1878: *La justice*
* 1865–1888: *Poésie*
* 1886: *Le prisme, poésies diverses*
* 1888: *Le bonheur*
* 1908: *Épaves*

### கட்டுரைகள்
சல்லி புருதொம் எழுதிய கட்டுரை மற்றும் வாழ்க்கை வரலாறுகள்:
* 1883–1908: *Œuvres de Sully Prudhomme*
* 1896: *Que sais-je?*  (மெய்யியல்)
* 1901: *Testament poétique*  (கட்டுரைகள்)
* 1905: *La vraie religion selon Pascal*  (கட்டுரைகள்)
* 1922: *Journal intime: lettres-pensée*  (டையரி)

## வெளி இணைப்புகள்
* சல்லி புருதோம்  at www.kirjasto.sci.fi
* சல்லி புருதோம்  at www.nobel.se
* http://www.britannica.com/nobel/micro/572_43.html
* Poesies.net: சல்லி புருதோம்
* Poesies.net: லே ஜேனித்

பகுப்பு:பிரெஞ்சு எழுத்தாளர்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:1839 பிறப்புகள்
பகுப்பு:1907 இறப்புகள்
பகுப்பு:நோபல் பரிசு பெற்ற பிரான்சியர்கள்
நெடுங்குழு 7 தனிமங்கள்

}
|-
| colspan="2"|
|}
**நெடுங்குழு 7** (*Group 7*) இல் உள்ள தனிமங்கள் மாங்கனீசு தொகுதி தனிமங்களாகும். இந்தக் குழுவில் மாங்கனீசு, டெக்னீசியம், ரேனியம், போரியம் ஆகிய நான்கு தனிமங்களும் இருக்கின்றன.





பகுப்பு:தனிமக் குழுக்கள்
எஸ். ஏ. வி. மேல்நிலைப் பள்ளி

**எஸ். ஏ. வி. மேல்நிலைப் பள்ளி** (Saraswathi Anglo Vernacular Higher Secondary School) என்பது தூத்துக்குடி மாநகரில் அமைந்துள்ள ஒரு  தமிழ்நாடு அரசு உதவி பெறும் மேல்நிலைப்பள்ளியாகும். ஆங்கிலேய ஆட்சிக் காலத்தில் 1852 ஆம் ஆண்டில் தொடங்கப்பட்ட இப்பள்ளி 150 ஆண்டுகள் கடந்த மிகப்பெரும் பழமை வாய்ந்த பள்ளிகளில் ஒன்றாகும். மாணவர்கள் மட்டும் பயிலக் கூடிய இந்தப் பள்ளி தூத்துக்குடியில் மேலூர் தொடருந்து நிலையம் (இரண்டாம் வாயில்) அருகில் அமைந்துள்ளது.  இப்பள்ளி தூத்துக்குடி முதன்மைக் கல்வி மாவட்டத்தில், தூத்துக்குடி கல்வி மாவட்டத்தின் கீழுள்ள பள்ளிகளுள் ஒன்றாகும்.  

## வெளி இணைப்புகள்

*முகநூல் தளத்தில் எஸ். ஏ. வி. மேல்நிலைப் பள்ளிக்கான பக்கம்

பகுப்பு:தூத்துக்குடி மாவட்டத்திலுள்ள அரசு உதவி பெறும் பள்ளிகள்
த ஸ்டிங் (திரைப்படம்)

***த ஸ்டிங்*** (*The Sting*) 1973 இல் வெளியான அமெரிக்க நகைச்சுவைத் திரைப்படமாகும். இத்திரைப்படம் டோனி பில், மைக்கேல் பில்லிப்ஸ், ஜூலியா பில்லிப்ஸ் ஆகியோரால் தயாரிக்கப்பட்டு, ஜார்ஜ் ராய் ஹில் ஆல் இயக்கப்பட்டது.
இத்திரைப்படம் 10 அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஏழு அகாதமி விருதுகளை வென்றது.

## மேற்கோள்கள்

## வெளி இணைப்புகள்
*
*
*

பகுப்பு:ஆங்கிலத் திரைப்படங்கள்
பகுப்பு:1973 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:அமெரிக்கத் திரைப்படங்கள்
அரசினர் தொழிற்பயிற்சி நிலையம், தேனி

**அரசினர் தொழிற்பயிற்சி நிலையம், தேனி**, தேனி நகரில் தமிழ்நாடு அரசின் வேலைவாய்ப்பு மற்றும் பயிற்சித் துறையின் கீழ் பல்வேறு துறைகளில் தொழிற்பயிற்சிகளை அளிப்பதற்காக அமைக்கப்பட்ட ஒரு நிறுவனம் ஆகும். தமிழ்நாட்டின் பல பகுதிகளிலும் காணப்படும் அரசினர் தொழிற்பயிற்சி நிலையங்களில் இதுவும் ஒன்று. இந்தத் தொழிற்பயிற்சி நிலையத்தில் அனைத்திந்திய தொழிற் தேர்வுக்கான சான்றிதழ்களை அளிக்கக் கூடிய சில தொழிற்பயிற்சிகள் நடத்தப்பட்டு வருகின்றன. இத்தொழிற் பயிற்சிகளில் சில பிரிவுகளுக்கு பத்தாம் வகுப்பு தேர்ச்சி பெற்றிருக்க வேண்டும். சில பிரிவுகளுக்குப் பத்தாம் வகுப்பு தோல்வியடைந்தவர்களும் சேர்த்துக் கொள்ளப்படுகின்றனர்.

## இதையும் பார்க்க
*தொழிற்பயிற்சி நிலையங்கள்

## மேற்கோள்கள்

பகுப்பு:தேனி மாவட்டத்திலுள்ள தொழிற்பயிற்சி நிலையங்கள்
டாம் ஜோன்ஸ் (திரைப்படம்)

***டாம் ஜோன்ஸ்*** (*Tom Jones*) 1963 இல் வெளிவந்த பிரித்தானியத் திரைப்படமாகும். டோனி ரிச்சர்ட்சனால் தயாரித்து இயக்கப்பட்டது. இத்திரைப்படம் 10 அகாதமி விருதுகளுக்குப் பரிந்துரை செய்யப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது.

## மேற்கோள்கள்

## வெளி இணைப்புகள்
* 
* 
* 

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:1963 ஆங்கிலத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:மரண தண்டனை குறித்த திரைப்படங்கள்
பகுப்பு:பிரித்தானிய திரைப்படங்கள்
சென்னை கோட்டை தொடருந்து நிலையம்

**சென்னை கோட்டை தொடருந்து நிலையம்** (*Chennai Fort Railway Station*, நிலையக் குறியீடு:**MSF**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இந்த நிலையத்தில் சென்னைக் கடற்கரை முதல் வேளச்சேரி வரை செல்லும் தடமும், சென்னைக் கடற்கரையில் இருந்து தாம்பரம் செல்லும் வழித்தடமும் அமைந்துள்ளது. இது கடற்கரையை ஒட்டிய இரண்டாவது நிறுத்தம் ஆகும்.

## வரலாறு
சென்னை ஜார்ஜ் கோட்டையின் நினைவாக, இந்த நிலையத்திற்கு பெயர் சூட்டப்பட்டுள்ளது. இந்த நிலையம் 260 சதுர மீட்டர் திறந்த நிறுத்தும் வசதிகளை கொண்டுள்ளது.

## அருகிலுள்ள இடங்கள்
இந்த நிலையத்திலிருந்து மதராசு மருத்துவக் கல்லூரி சில நூறு மீட்டர் தொலைவில் உள்ளது. இதன் அருகிலேயே பிராட்வே பேருந்து நிலையம், பாரிமுனை, சென்னை பல் மருத்துவ கல்லூரி, சென்னை உயர்நீதிமன்றம் மற்றும் தமிழ் நாடு அரசு பணியாளர் தேர்வாணையம் ஆகியவை அமைந்துள்ளது.

## படங்கள்

Image:Chennai traffic at night.jpg|கோட்டை ரயில் நிலையத்தின் வான்வழிப் பார்வை, ஈ.வெ.ரா சாலையின் வழியாக
File:Tracks seen from Fort station, towards Chennai Beach..JPG|சென்னை கடற்கரையில் இருந்து வரும் வழித்தடம்
File:சென்னைக் கோட்டை.JPG|சென்னைக் கோட்டை


## சென்னையில் உள்ள முக்கிய தொடருந்து நிலையங்கள்
* சென்னை எழும்பூர் தொடருந்து நிலையம்
* சென்னை மத்திய தொடர்வண்டி நிலையம்
* தாம்பரம் தொடருந்து நிலையம்

## சான்றுகள்

## வெளி இணைப்புகள்
* சென்னை கோட்டை தொடருந்து நிலையம்

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
வசந்தவராளி

**வசந்தவராளி** இராகம் கருநாடக இசையில் பயன்படும் இராகங்களில் ஒன்றாகும். 20வது மேளகர்த்தா இராகமாகிய, "வேத" என்றழைக்கப்படும் 4வது சக்கரத்தின் 2வது மேளமாகிய நடபைரவியின் ஜன்னிய இராகம் ஆகும்.

## இலக்கணம்
thumb|right|300px|வசந்தவராளி அவரோகண சுரங்கள் C யிலிருந்து தொடக்கம்
thumb|right|300px|வசந்தவராளி ஆரோகண சுரங்கள் C யிலிருந்து தொடக்கம்

* இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
* இது ஒரு ஔடவ-ஷாடவ இராகமாகும்
* இது உபாங்க இராகம் ஆகும்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:நடபைரவியின் ஜன்னிய இராகங்கள்
தாண்டவப்பிரியா

**தாண்டவப்பிரியா** இராகம் கருநாடக இசையில் பயன்படும் இராகங்களில் ஒன்றாகும். இது 51 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 3 ஆவது மேளமாகிய காமவர்த்தனி இராகத்தின் ஜன்னிய இராகம் ஆகும்.

## இலக்கணம்
thumb|right|250px|தாண்டவப்பிரியா சுரங்கள் C யிலிருந்து தொடக்கம்

* இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம் ஆகிய சுரங்கள் வருகின்றன.
* இந்த இராகத்தில் தைவதம், நிஷாதம் வர்ஜம்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:காமவர்த்தனியின் ஜன்னிய இராகங்கள்
பழவேற்காடு

**பழவேற்காடு** () (*Pazhaverkadu*) தமிழ்நாட்டின் திருவள்ளூர் மாவட்டத்தில் உள்ள மீஞ்சூர் ஊராட்சி ஒன்றியத்தில் அமைந்த சிற்றூர் ஆகும். இது சென்னைக்கு வடக்கே கடலோரத்தில் அமைந்துள்ள ஓர் வரலாற்றுச் சிறப்பு மிக்க ஊராகும். சென்னையிலிருந்து 60 கி.மீ. தொலைவிலும் எலவூரிலிருந்து 3 கி.மீ. தொலைவிலும் அமைந்துள்ளது. இது பழவேற்காடு ஏரியையும் வங்காள விரிகுடாவையும் பிரிக்கும் ஸ்ரீஹரிகோட்டா தீவில் அமைந்துள்ளது. இங்கு பல அமெரிக்க $ 1 பில்லியன் மதிப்புள்ள மருத்துவ சிறப்பு பொருளாதார மண்டலம் உட்பட பல சிறப்பு பொருளாதார மண்டலங்கள் அமைக்கப்படுவதாலும் பழவேற்காடு முதன்மை பெற்று வருகிறது. இங்கு உள்ள பழவேற்காடு ஏரி பறவைகள் காப்பகம் சுற்றுலா பயணிகளை ஈர்க்கிறது.

## வரலாறு
விசய நகர மன்னர்களின் துணையுடன் போர்த்துக்கீசியர்கள் 1502-ஆம் ஆண்டில் இங்கு ஓர் வணிகப் புறமையத்தை நிறுவினார்கள். பின்னர் இங்கு கோட்டை ஒன்று கட்டிக்கொண்டு இருந்தனர் 1609-ஆம் ஆண்டில் ஒல்லாந்தரிடம் தோற்று இந்தக் கோட்டையை இழந்தனர். பழவேற்காடு 1609 முதல் 1690 வரை ஒல்லாந்தரிடம் இருந்தது. அதன்பிறகு கோட்டை அடிக்கடி கைமாறியது. இறுதியாக 1825 முதல் பிரித்தானியர்களின் கைவசமானது.  இங்குள்ள டச்சு தேவாலயம் பலமுறை சீரமைக்கபட்டும் இன்று அழிபட்ட நிலையில் உள்ளது டச்சுக் கோட்டையும் இடுபாடுகளுடன் உள்ளது. பழைய கலங்கரைவிளக்கத்தை இன்னும் ஏரியின் மறுகரையில் பார்க்கலாம். இங்குள்ள 1622-ஆம் ஆண்டு கல்லறை தொல்லியல் துறையின் பாதுகாப்பில் உள்ளது.

## வன காப்பகம்
பழவேற்காடு பழவேற்காடு பறவைகள் காப்பகத்தினுள் அமைந்துள்ளது. அக்டோபர் முதல் மார்ச்சு வரை இங்கு ஆயிரக்கணக்கான புலம்பெயர் பறவைகள் வருகின்றன.

## மேற்கோள்கள்

பகுப்பு:போர்த்துக்கேய இந்தியா
பகுப்பு:திருவள்ளூர் மாவட்டத்திலுள்ள கிராமங்கள்
தமிழ் இசை இலக்கண வரலாறு (நூல்)

இசைத் தமிழ் வரலாற்றைப் பற்றி மு. அருணாசலம் எழுதியிருந்ததை இரண்டு தொகுதிகளாக, 
#தமிழ் இசை இலக்கிய வரலாறு (தொகுதி-1, பக்கங்கள் 748)
#**தமிழ் இசை இலக்கண வரலாறு** (தொகுதி-2, பக்கங்கள் 644) 
என்று பிரித்து முனைவர் உல. பாலசுப்பிரமணியன் பதிப்பாசிரியாராக இருந்து இரு நூல்கள் வெளியிட்டுள்ளார். இவ்வரிசையில் இது இரண்டாவது நூல்.

இந்த **தமிழ் இசை இலக்கண வரலாற்றில்** 16 அத்தியாயங்களும் 25 அட்டவணைகளும் உள்ளன. சங்க காலம் தொட்டு 20 ஆம் நூற்றாண்டு வரையான காலப்பகுதிகளில் இருந்து வந்துள்ள இசைச் செய்திகளை ஆய்ந்து அவற்றில் இருந்து இலக்கண வரலாற்றை விரிவாகத் தொகுத்துக் கூறியுள்ளார். இன்று கருநாடக இசை என்றும் தமிழ் இசை என்று அறியப்படுவனவற்றின் அடி வேர்களையும் தொடர்புகளையும் ஒழுங்கு முறைகளையும் ஒப்பிட்டும் இணைத்தும் காட்டியுள்ளார்.

பகுப்பு:21 ஆம் நூற்றாண்டுத் தமிழிசை நூல்கள்
பகுப்பு:தமிழிசை ஆய்வு நூல்கள்
வெண்ணொச்சி

**நொச்சியில்** (Vitex negundo) **வெண்ணொச்சி**. **கருநொச்சி**, **நீலநொச்சி**, **நீர்நொச்சி**, **மயிலடி நொச்சி** ஆகிய வகைகள் உள்ளன. ‘ வெண்ணொச்சி வெள்ளை நிறக் கிளைகளுடன் காணப்படும். இது மரமாக ஆற்றோரங்களில் சுமார் 30 அடி உயரம் வளரக்கூடியது. நொச்சியில் கிளை இல்லாத மார்கள் ஆறு ஏழு அடி உயரங்கூட வளரும். இந்த நொச்சி மார்களை வெட்டிப் படல் கட்டி வீடுகளுக்கு வேலி அமைத்துக்கொள்வர். உறையூரைத் தலைநகராகக் கொண்டு ஆண்ட தித்தன் என்னும் அரசன் காலத்தில் உறையூர் காவற்காட்டில் நொச்சி வளர்ந்திருந்தது. நெடுங்கிள்ளியை நலங்கிள்ளி முற்றுகையிட்டபோது உறையூருக்குக் கோட்டை மதில் இருந்தது. நொச்சிப்பூ நீண்ட கொத்தாக மயிலை நிறத்தில் பூக்கும். இதன் இளமையான மார்களைக் கொண்டு மண் சுமக்க உதவும் தட்டுக்கூடைகள் பின்னிக்கொள்வார்கள்.

வேலியாக இருந்த 'நொச்சி' என்னும் சொல்லை மதிலைக் குறிக்கும் சொல்லாகவும் இலக்கியங்கள் பயன்படுத்திக்கொண்டன. நொச்சிப்பூ சூடி மதிலைத் தாக்கும் போர் நொச்சித்திணை என வகுக்கப்பட்டுள்ளது.
## விளக்கம்
வெண்ணொச்சியானது சிறுமர வகையைச் சார்ந்தது. இது மூன்று அல்லது ஐந்து கூட்டிலைகளைகலாக, ஈட்டி வடிவ இலைகளின் மேல்புறம் பசுமையாகவும், அடிப்பகுதி சற்று வெளுத்தும் காணப்படும். நீலமணி நிறத்தில் நொச்சியின் மலர் இருக்கும்.
## மருத்துவப் பயன்கள்

இயற்கை மருத்துவத்தில் நொச்சி பயன்படுத்தப்படுகிறது. மூட்டுவலியை, உடலில் ஏற்படும் வீக்கங்களைக் குறைக்க, சருமப் பிரச்சனைகளுக்கு நிவாரணம் அளிக்க உதவுகிறது. குடலில் ஏற்படும் பூச்சிகளையும் புழுக்களையும் அழிக்கவல்லது. மாதவிடாய், கர்ப்பகாலப் பிரச்சனைகள், இயக்குநீர் குறைபாடுகள், சினைப்பை நீர்க்கட்டிகள் போன்றவற்றுக்கு நொச்சியைப் பயன்படுத்துகின்றனர். நொச்சிச் செடி வளர்ப்பதன் மூலம் நோய்களைப் பரப்பும் கொசுக்களையும் பூச்சிகளையும் தடுக்க முடியும்.

## மேலும் பார்க்க

*நொச்சி மூலிகை
## மேற்கோள்

பகுப்பு:மரங்கள்
பகுப்பு:பிலிப்பீனியத் தாவரங்கள்
கருநொச்சி

நொச்சியில் இரண்டு வகை உண்டு. ஒன்று வெண்ணொச்சி. மற்றொன்று **கருநொச்சி** (*Vitex Negundo*). வெண்ணொச்சி மரமாக வளரும். கருநொச்சி புதர்ச்செடி, வெண்ணொச்சி ஆற்றோரங்களில் வளரும். கருநொச்சி காடுமேடெல்லாம் வளரும். வெண்ணோச்சி மார்கள் வேலி பின்னவும், தட்டுக்கூடை பின்னவும் பயன்படும். கருநொச்சி மூலிகையாகவும், வயல்களுக்குத் தழையுரமாகவும் பயன்படுத்தப்படும். கருநொச்சியை மாடுகள் மேயும். வெண்ணொச்சியை வெள்ளாடு கூட ஓரிரு வாய்தான் கடிக்கும். கருநொச்சி இலையின் மணம் காரணமாகச் சில பூச்சிகள் இதனை நெருங்குவதில்லை. ஆதலால் தானியப் பாதுகாப்பில் கருநொச்சி இலை பயன்படுகிறது. ஓலைச் சுவடிகளைப் பூச்சிகளிடமிருந்து பாதுகாக்கவும் இதைப் பயன்படுத்தியுள்ளனர்.

## சான்றாதாரங்கள்

## மேலும் பார்க்க
*நொச்சி வேலி

பகுப்பு:மூலிகைகள்
பகுப்பு:செடிகள்
அமுக்கப்பட்ட இயற்கை எரிவளி

**அமுக்கப்பட்ட இயற்கை எரிவளி** (*Compressed Natural Gas*, CNG, சி.என்.ஜி) என்பது பெட்ரோல், டீசல், எல்.பி.ஜி போன்றவற்றிற்கு மாற்றாகப் பயன்படுத்தப்படும் புதைபடிவ எரிமங்களுள் ஒன்று.  அப்பிற எரிபொருட்களைப் போன்றே அமுக்கப்பட்ட இயற்கை எரிவளியை எரிப்பதன் மூலமும் பசுங்குடில் வளிமங்கள் வெளியாகும் என்றாலும், ஒப்பீட்டளவில் அவை குறைவானவையே என்பதால் சூழல் மாசடைவதைக் குறைக்க உதவும் ஒன்றாகும். அதோடு, இவ்வளி காற்றை விட லேசானது என்பதால், கட்டுப்பாட்டை மீறி வெளியேறினால் விரைவாகக் கலைந்து விடும். பிற நீர்ம எரிபொருட்கள் அவ்வாறன்றி ஆபத்தான விளைவுகளுக்குக் காரணமாக அமையும் வாய்ப்பு இருக்கிறது.  மறுசுழற்சிப் பொருட்களின் வழியே உருவாக்கப்படும் உயிரிவளி போன்றவற்றோடும் சி.என்.ஜி வளியைக் கலக்கலாம் என்பதால் சூழலில் இருக்கும் கார்பன் அளவினையும் குறைக்கலாம்.

முதன்மையாக [CH4] என்னும் மெத்தேனைக் கொண்ட இயற்கை எரிவளியை அமுக்குவதன் மூலம் சி.என்.ஜி தயாரிக்கப்பட்டுகிறது. இதன் மூலம் வளிமண்டல் அழுத்தத்தில் இருக்கும் கொள்ளளவில் ஒரு விழுக்காடு அளவிற்குக் குறைந்துவிடும். அமுக்கப்பட்ட இயற்கை எரிவளியைத் தேக்கி வைக்கவும் பரவலாக அனுப்பவும் 200-248 பார் அழுத்தம் கொண்ட கடினமான, உருளை அல்லது கோள வடிவக் கலன்களைப் பயன்படுத்துவர்.

பெட்ரோல் மூலம் ஓட்டப்படும் உள்ளெரிப்பு எந்திரம் கொண்ட வாகனங்களை மாற்றுவதன் மூலம் இரண்டு வகையான எரிபொருட்களையும், அதாவது, பெட்ரோல் மற்றும் அமுக்கிய இயற்கை எரிவளி, இரண்டையும் பயன்படுத்த இயலும். ஆசியா/பசிபிக் பகுதியில், குறிப்பாக பாக்கித்தான், இலத்தீன் அமெரிக்கா, ஐரோப்பா, மற்றும் அமெரிக்கா போன்ற நாடுகளில் அதிகரிக்கும் பெட்ரோல் விலையின் காரணமாக அமுக்கிய இயற்கை எரிவளியின் பயன்பாடு அதிகரித்து வருகிறது.

## மேற்கோள்கள்

பகுப்பு:எரிபொருட்கள்
பகுப்பு:எரி வாயு
முனைக்காடு விவேகானந்தா வித்தியாலயம்

**முனைக்காடு விவேகானந்தா வித்தியாலயம்** இலங்கையின் கிழக்கு மாகாணத்தில் மட்டக்களப்பு மாவட்டத்தில் முனைக்காடு என்னும் ஊரில் அமைந்துள்ள பாடசாலை ஆகும். மண்முனை தென்மேற்குக் கோட்டத்தில் உள்ள 18 பாடசாலைகளில் மாணவர் எண்ணிக்கை அதிகமுள்ளதாகவும் மட்டக்களப்பு மேற்கு கல்வி வலய நிர்வகத்திற்குட்பட்ட தரம் 1சி பாடசாலையாகவும் இது உள்ளது.

பகுப்பு:மட்டக்களப்பு மாவட்டத் தமிழ்ப் பாடசாலைகள்
பகுப்பு:மட்டக்களப்பு மாவட்டப் பாடசாலைகள்
மூவருலா

**மூவருலா** தமிழ் சிற்றிலக்கிய நூல்களில் ஒன்று. உலா சிற்றிலக்கிய வகையைச் சேர்ந்தது. ஒட்டக்கூத்தரால் பாடப்பட்டது. விக்கிரம சோழன், அவரின் மகன் இரண்டாம் குலோத்துங்க சோழன், பேரன் இரண்டாம் இராஜராஜ சோழன் ஆகிய மூவரையும் புகழ்ந்து பாடியது. (எனவே மூவருலா எனப்படுகிறது). இம்மூவரையும் பற்றி முறையே 342, 387, 391 பாக்கள் இந்நூலில் உள்ளன. இவை அனைத்தும் கண்ணி வகையைச் சேர்ந்தவை (கலிவெண்பாவில் ஒரே எதுகை வருபவை). சோழர் குலச்சிறப்பு, அரசர் பெருமை, பள்ளி எழுதல்,
அழகு செய்தல், யானையின் மீது அமர்தல், உடன் வருவோர், அவர்கள் கூற்று, பேதை, பெதும்பை, மங்கை, மடந்தை, அரிவை, தெரிவை, பேரிளம்பெண் என்ற ஏழுவகைப் பருவ மகளிரின் அழகு, உணர்ச்சிகள், விளையாட்டுகள், காமுறுதல், பேசுதல் போன்ற செய்திகள் இந்நூலில் கூறப்பட்டுள்ளன. இந்நூலின் பகுதிகளான மூன்று உலாக்களும் தனி நூல்களாகவும் கருதப்படுகின்றன. 

இந்த உலாக்களின் பாட்டுடைத் தலைவர்களின் ஆட்சிக்காலம்.
*விக்கிரம சோழன் 1118-1136
*குலோத்துங்க சோழன் I 1133-1150
*இராசராச சோழன்  1146-1163

## மேலும் காண்க
*விக்கிரம சோழன் உலா
*குலோத்துங்க சோழன் உலா
*இராசராசன் உலா
*சங்கரசோழன் உலா

## மேற்கோள்கள்

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

## வெளி இணைப்புகள்
*மூவருலா.pdf
*மூவருலா மூலமும் உரையும் - தமிழ் இணையக் கல்விக்கழகம்
*மூவருலா

பகுப்பு:உலா (இலக்கியம்)
பகுப்பு:12 ஆம் நூற்றாண்டுத் தமிழ் நூல்கள்
பகுப்பு:13 ஆம் நூற்றாண்டுத் தமிழ் நூல்கள்
பழனியப்பா வித்தியாலயம்

**பழனியப்பா வித்தியாலயம்** என்பது தேனி மாவட்டம், பழனிசெட்டிபட்டி எனும் ஊரில் அமைந்துள்ள ஒரு தமிழ்நாடு அரசு உதவி பெறும் பள்ளிகளில் ஒன்றாகும். இத்தொடக்கப் பள்ளி,பழனிசெட்டிபட்டியிலுள்ள “பழனியப்பா பாசன பரிபாலன சபை” எனும் நிர்வாகத்தின் கீழ் இயங்கிக் கொண்டிருக்கிறது. தேனி மாவட்டத் தொடக்கக் கல்வி அலுவலகத்தின் கட்டுப்பாடுகளின் கீழ் செயல்படும் இப்பள்ளியில் ஒன்று முதல் ஐந்தாம் வகுப்பு வரை இருபாலர்களும் படித்து வருகின்றனர். 

பகுப்பு:தேனி மாவட்டப் பள்ளிகள்
மின் பற்றாக்குறை

**மின் பற்றாக்குறை** என்பது மின் பயன்பாட்டிலுள்ள இடங்களுக்குத் தேவையான மின்சாரத்தை வழங்க இயலாமையைக் குறிக்கிறது. இப்பற்றாக்குறை மின் பயன்பாடுகள் அதிகரித்து விட்ட நிலையில், பயன்பாட்டிற்குத் தேவையான மின் உற்பத்தியை அதிகரிக்க முடியாத போது ஏற்படுகிறது. இப்பற்றாக்குறையை சரி செய்ய மின் பயன்பாட்டாளர்களுக்கு அளிக்கப்படும் மின் அளவைக் குறைக்க வேண்டிய நிலையில் தேவைக்கேற்ப மின்சார நிறுத்தம் அல்லது மின் வெட்டு ஏற்படுத்தப்படுகிறது. இந்த மின்வெட்டின் போது குறிப்பிட்ட நேரம் மின்சாரம் பயன்பாட்டாளர்களுக்கு வழங்கப்படாமல் நிறுத்தி வைக்கப்பட்டிருக்கும்.

## வெளி இணைப்புகள்
* தமிழக மின்வெட்டும் மின் பற்றாக்குறையும்  
*பற்றாக்குறை மின்சாரம் தீர்வு என்ன?
*சென்னையில் மின் வெட்டு அதிகரிப்பு

பகுப்பு:மின்னியல்
கந்தசாமிக் கண்டர் கல்லூரி

**கந்தசுவாமிக் கண்டர் கல்லூரி** (*Kandasami Kandar's College*), தமிழ் நாட்டிலுள்ள நாமக்கல் மாவட்டத்தில் பரமத்தி வேலூர் என்னும் பகுதியில் செயல்பட்டுவருகிறது. சங்கர கந்தசுவாமி என்பவரின் கல்விக்கொடையை போற்றும் வகையில் இக்கல்லூரிக்கு இப்பெயர் வழங்கப்பட்டுள்ளது. பெரியார் பல்கலைக்கழகத்துடன் இணைக்கப்பட்டுள்ளது.

## மேற்கோள்கள்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்‎
பகுப்பு:நாமக்கல் மாவட்டத்திலுள்ள தனியார் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
குரவை, துணங்கை, தழூஉ - ஆட்டங்கள்

**குரவை, துணங்கை, தழூஉ** – ஆட்டங்கள் பழங்கால மகிழ்ச்சி விளையாட்டுகளில் குறிப்பிடத்தக்கவை. 

இவை வேலை செய்த களைப்பு போக இரவில் ஆடப்படும். ஆண்களும் பெண்களும் சேர்ந்து ஆடுவர். ஆடும் பாங்கை நோக்கும்போது இவை தனித்தனி ஆட்டங்கள் என்றாலும் ஒன்றோடொன்று பின்னிப் பிணைந்து கிடப்பவை. 

* குரவை என்பது கைகோத்து ஆடப்படும். 
* துணங்கை என்பது முடக்கிய கைகளால் விலாவில் புடைத்து ஆடப்படும்.  துணங்கை ஆட்டம் தோளை உயர்த்தியும் ஓச்சியும் ஆடப்படும்.  
* தழூஉ என்பது அடுத்தவர் தோளையோ இடுப்பையோ தழுவிக்கொண்டு ஆடப்படும். 
* மற்றும் வெறி, கொம்மை(கும்மி), குடந்தம், குஞ்சிதம், ஆவலங்கொட்டல் போன்றனவும் இந்த விளையாட்டுகளோடு நிகழும்.  

## பழங்கால நிகழ்வுகள்
* இளையவர் தெரு மணலில் தழூஉ ஆடினர். குழ்தைகளைத் தூக்கிச் சென்று அங்கு வேடிக்கை காட்டினர்.  
* மன்றில் தழூஉ ஆடும்போது குரவையும் நிகழும்.  
* தழூஉ ஆட்டத்தில் குரவையும் சேர்த்து ஆடப்படும்.  
* குறிஞ்சி நிலத்தில் முருகனை வழிபடுகையில் மன்றத்தில் தழூஉ பிணைந்து குரவை ஆடினர்.  
* குன்றக்குரவை ஆடப்பட்டபோது தொண்டகம், சிறுபறை ஆகியவை முழங்கின. கொம்பு ஊதினர். மணி அடித்தனர்.  

## குரவை
* நறவு உண்டு குரவை ஆடினர்  
* வாணன் ஆண்ட சிறுகுடி என்னும் ஊரின் நீர்த்துறையில் குரவை ஆடினர்  
* மணல்வெளியில் வாயால் ஊதிக்கொண்டு (தெள்விளி) ஆடினர்.  
* புகார் நகரத்தில் இந்திரவிழாவில் குரவையாடிய மகளிர் வேகவைத்த பயறுகள், நோலை என்னும் எற்றுருண்டை, பொங்கல் முதலானவற்றைப் படையல் செய்து வைத்துக்கொண்டு குரவையாடினர் 
* போர்க்களத்தில் ஆடினர்  
* தலையில் குழையும் மார்பில் கோதையும் கையில் தொடியும் அசைந்தாட ஆடினர்  
* அரசன் தேருக்கு முன் ஆடுவது முன்தேர்க்குரவை  
* ஏறுதழுவி முடிந்தபின் ஆடினர்.  
* வேங்கை முற்றத்தில் ஆடினர்.  
* அரசரும் ஆடினர்.  
* விளக்கொளியில் முழவை முழக்கிக்கொண்டு ஆடினர்.  
* காஞ்சி நிழலில் ஆடினர்.  
* காதலியுடன் மீண்ட காதலனை வாழ்த்திப் பாடி ஆடினர்.  
* குரவை ஆட்டத்தில் குழல் ஊதுவர்.  
* பொய்தல் விளையாட்டுக்குப் பின்னர் ஆடினர்.  
* நாள்தோறும் துணங்கை ஆடுவர்.  
* ஆடும்போது அயலார் குறுக்கீடும் நிகழும். 
## ஆட்டம் பற்றிய தொடர்கள்
* துணங்கையஞ்சீர் – துணங்கை ஆடுபவர் பாடும் பாடல்  சீராக அசைந்தாடுவது. சாய்ந்தாடுவது. 
* குரவைக்கொளை – துணங்கையஞ்சீரின் மற்றொரு பெயர்.  துள்ளிக்குதித்து ஆடுவது. 
* வெறிக்குரவை – தும்பை சூடி ஆடப்படும்.  
* தலைக்கை தருதல் – ஆண் பெண்ணின் கையைப் பற்றிநிற்கையில் பெண் சுழலுதல்.  
* கால்பெயர்த்தாடல் – கால் தப்படி 

## காட்சியகம்

File:Dance kuravai 1.jpg|கைகோத்தாடும் குரவை
File:Dance kuravai 2.jpg|கைகோத்தாடும் குரவை
File:Dance thunangai 1.jpg|விலாப் புடைத்தாடும் துணங்கை
File:Dance thunangai 2.jpg|விலாப் புடைத்தாடும் துணங்கை


## அடிக்குறிப்புகள்

பகுப்பு:தமிழர் ஆடற்கலைகள்
ஆக்ரா மாவட்டம்

**ஆக்ரா மாவட்டம்** (, ) இந்தியாவின் உத்தரப்பிரதேச மாநிலத்திலுள்ள 70 மாவட்டங்களில் ஒன்று. வரலாற்றுச் சிறப்புமிக்க ஆக்ரா இம்மாவட்டத்தின் தலைநகரம். மேலும் இம்மாவட்டம் ஆக்ரா கோட்டத்தின் ஒரு பகுதியாகும்.
## புவியமைப்பு
ஆக்ரா மாவட்டத்தின் எல்லையாக வடக்கில் மதுரா மாவட்டமும், தெற்கில் ராஜஸ்தான் மாநிலத்தின் தோல்பூர் மாவட்டமும், கிழக்கே பிரோசாபாத் மாவட்டமும், மேற்கே ராஜஸ்தானின் பரத்பூர் மாவட்டமும் அமைந்துள்ளன. ஆக்ரா மாவட்டத்தின் பரப்பு 4027&nbsp;கி.மீ.².
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஆக்ரா மாவட்டத்தின் மொத்த மக்கட்தொகை 4,380,793. இது தோராயமாக மல்தோவா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 41வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் ஆக்ரா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 21%. ஆக்ரா மாவட்டத்தின்  பாலின விகிதப்படி 1000 ஆண்களுக்கு 859 பெண்கள் உள்ளனர். மேலும் ஆக்ரா மாவட்ட மக்களின் கல்வியறிவு விகிதம் 69.44%.

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:ஆக்ரா மாவட்டம்
ஆலிவர்! (திரைப்படம்)

***ஆலிவர்!*** (*Oliver!*) 1968 இல் வெளியான பிரித்தானிய இசைத் திரைப்படமாகும். ஜான் வோல்ப் ஆல் தயாரிக்கப்பட்டு கரோல் ரீட் ஆல் இயக்கப்பட்டது. இத்திரைப்படம் 11 அகாதமி விருதுகளுக்கு பரிந்துரை செய்யப்பட்டது. சிறந்த திரைப்படத்திற்கான அகாதமி விருதையும் சேர்த்து ஆறு அகாதமி விருதுகளை வென்றது .

## மேற்கோள்கள்

## வெளி இணைப்புகள்
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1968 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:அமெரிக்கத் திரைப்படங்கள்
பேட்டன் (திரைப்படம்)

***பேட்டன்*** (*Patton*) 1970 இல் வெளியான அமெரிக்கப் போர்த் திரைப்படம். பிராங்க் மக்கார்த்தியால் தயாரிக்கப்பட்டு பிராங்க்ளின் ஜே. சாப்பரால் இயக்கப்பட்டது. இத்திரைப்படம் 10 அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஏழு அகாதமி விருதுகளை வென்றது.

## குறிப்புகள்

## வெளி இணைப்புகள்
*
*
* Opening Speech from the Movie in Text, Audio and Video from AmericanRhetoric.com

பகுப்பு:ஆங்கிலத் திரைப்படங்கள்
பகுப்பு:1970 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பிரோசாபாத் மாவட்டம்

**பிரோசாபாத் மாவட்டம்** (, )இந்தியாவின், உத்தரபிரதேச மாநிலத்தின் மேற்கு மாவட்டங்களில் ஒன்று. பிரோசாபாத் நகரம் இம்மாவட்டத்தின் தலைநகரம். மேலும் இம்மாவட்டம் ஆக்ரா கோட்டத்தில் அமைந்துள்ளது.

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி பிரோசாபாத் மாவட்டத்தின் மொத்த மக்கட்தொகை 2,496,761. இது தோராயமாக குவைத் நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 173வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் பிரோசாபாத் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 21.62%. பிரோசாபாத் மாவட்டத்தின்  பாலின விகிதப்படி 1000 ஆண்களுக்கு 867 பெண்கள் உள்ளனர். மேலும் பிரோசாபாத் மாவட்ட மக்களின் கல்வியறிவு விகிதம் 74.6%.

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:பிரோசாபாத் மாவட்டம்
கிருட்டிணகிரி அருங்காட்சியகம்

**அரசு அருங்காட்சியகம், கிருட்டிணகிரி** தமிழ்நாட்டின் கிருட்டிணகிரி மாநகரின் காந்தி சாலையில் 1993ஆம் ஆண்டிலிருந்து செயல்பட்டு வருகிறது. இவ்வருங்காட்சியகம், தமிழக அரசின் தொல்லியல் துறையின் கீழ் இயங்கி வருகிறது. இந்த அருங்காட்சியகம் ஒரு காப்பாட்சியரால் நிருவகிக்கப்பெறுகின்றது.

### அறிமுகம்
கிருட்டிணகிரி தமிழக மாவட்டங்களில் ஒன்றாகும். 1965-க்கு முன்னர் இம்மாவட்டம் ஒருங்கிணைந்த சேலம் மாவட்டத்தின் ஒரு பகுதியாக, தற்போதைய சேலம், நாமக்கல்,தருமபுரி மற்றும் கிருஷ்ணகிரி ஆகியவற்றுடன் இருந்தது. கிருட்டிணகிரி மாவட்டத்தைச் சார்ந்த அரிய பொருட்கள் இங்கு காட்சிப்படுத்தப்பெற்றுள்ளன.

### காட்சிப் பொருட்கள்
இந்த அருங்காட்சியகத்தில், நடுகல் (வீரக்கல்),பதப்படுத்தப்பட்ட விலங்குகள், பறவைகள்,கல்வெட்டுகள், கல் சிலைகள், மரப் படிமங்கள்,உலர் தாவரங்கள், மூலிகைப்பொருட்கள், கூத்துக் கலைப்பொருட்கள்,பனையோலைகள்,அருங்காட்சியக வெளியீடுகள், உலோகப் படிம ஒளிப்படங்கள், கலைப்பொருட்கள், தொல் தமிழர்கள் பயன்படுத்தியப் பொருட்கள், முதுமக்கள் பானைகள், சுடுமண் படிமங்கள், இருளர் பொருட்கள், மாந்தர் உடல் மாதிரிகள், கல் வகைகள், தொல்லுயிரிப் படிமங்கள், கனிமங்கள் ஆகியன உள்ளன.

## நடுகற்கள் (வீரக்கல்)

File:12th century.A.D.Hero Stone.JPG|நடுகல், சின்னக்கொத்தூர், கிருட்டிணகிரி வட்டம், காலம்: 12 ஆம் நூற்றாண்டு.
File:12th century.A.D.Hero Stone1.JPG|நடுகல், சின்னக்கொத்தூர், கிருட்டிணகிரி வட்டம், காலம்: 12 ஆம் நூற்றாண்டு
File:12th century.A.D.Hero Stone3.JPG|நடுகல், சின்னக்கொத்தூர், கிருட்டிணகிரி வட்டம், காலம்: 12 ஆம் நூற்றாண்டு
File:12th century.A.D.Hero Stone2.JPG|நடுகல், சின்னக்கொத்தூர், கிருட்டிணகிரி வட்டம், காலம்: 12 ஆம் நூற்றாண்டு


## கல்வெட்டுகள்


File:11th century Inscribed Stone.JPG|கல்வெட்டு, கண்டெடுப்பு: பீமாண்டப்பள்ளி. கிருட்டிணகிரி வட்டம், காலம்: 12 ஆம் நூற்றாண்டு.


## மரப்படிமங்கள்

File:A board on wood carvings.JPG|மரப்படிம விளக்கம்


## கல் சிலைகள்

File:13th century.A.D,Sridevi-Vishnu-Bhudevi.JPG|ஸ்ரீதேவி-விஷ்ணு-பூதேவி. நடுசாலை, கிருட்டிணகிரி வட்டம் (ம) மாவட்டம், காலம்: கிபி. 13 ஆம் நூற்றாண்டு
File:Amaravathi sculpture.JPG|அமராவதி படிம மாதிரி
File:Amaravathi sculptures.JPG|அமராவதி படிம மாதிரி
File:20th century A.D.,Naga stones.JPG|நாக கற்கள், கிபி 20 ஆம் நூற்றாண்டு,திருவண்ணாமலை சாலை கிருட்டிணகிரி
A female deity model.JPG|ஒரு பெண் தெய்வ சிலை மாதிரி


## சுடுமண் படிம, மண்பாண்டங்கள்

File:1000 B.C Megalithic potteries and other objecs-a bowl.JPG|கிமு 1000 ஆண்டு பழமையான மட்பாண்டம்


## முதுமக்கள் தாழி

## ஓவியக் காட்சிக்கூடம்

## பாடம் செய்யப்பெற்ற விலங்குககள்

File:A shrub junkle animal taxidermy1.JPG|புதர் விலங்கு
File:A shrub junkle animal taxidermy2.JPG|புதர் விலங்கு
File:A shrub junkle animal taxidermy3.JPG|புதர் விலங்கு
File:A shrub junkle animal taxidermy.JPG|புதர் விலங்கு


## பாடம் செய்யப்பெற்ற விலங்கு, விலங்குப் பொருட்கள்

File:A skull of ant-eater.JPG|எறும்புத்தின்னியின் மண்டையோடு


## பாடம் செய்யப்பெற்ற பறவைகள்

## இசைக்கருவிகள்

File:A drum.JPG|இருளர் தப்புக்கருவி


## மரக்கட்டைகள்

## இதர கலைப்பொருட்கள்

A kiluluppai -child play tool.JPG|கிளுகிளுப்பை
A aesthetic Palm leaf2.JPG|பனையோலைக்கட்டு


## சமையலறைப் பொருட்கள்

## போர்க்கருவிகள்

A dagger.JPG|குத்துவாள்


## ஆதாரம்
*அரசு அருங்காட்சிகம், கிருஷ்ணகிரி

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:கிருஷ்ணகிரி மாவட்டம்
மதுரா மாவட்டம்

**மதுரா மாவட்டம்** (, ) இந்தியாவின் உத்தரப்பிரதேச மாநிலத்தின் ஒரு மாவட்டம். வரலாற்றுச் சிறப்புமிக்க மதுரா இம்மாவட்டத்தின் தலைநகரம் ஆகும்.
இம்மாவட்டத்தின் எல்லையாக வடகிழக்கில் அலிகார்ஹ் மாவட்டமும், தென்கிழக்கில் ஹத்ராஸ் மாவட்டமும், தெற்கில் ஆக்ரா மாவட்டமும், மேற்கில் ராஜஸ்தான் மாநிலமும், வடமேற்கில் ஹரியானா மாநிலமும் அமைந்துள்ளன. இம்மாவட்டம் ஆக்ரா கோட்டத்தின் ஒரு பகுதியாகும்.
## மாவட்ட நிர்வாகம்
மதுரா மாவட்டம் மதுரா, கோவர்தனம், சாத்தா, மாண்ட் மற்றும் மகாவன் எனும் 5  வருவாய் வட்டங்களும், 	மதுரா-பிருந்தாவனம் மாநகராட்சியும், கோசி கலான் எனும் நகராட்சியும், பஜனா, பல்தேவ், பர்சானா, சௌமுகா, சாத்தா, பாரா, கோவர்தன், மகாவான், நந்தகோன், இராதா குண்டம், இராயா மற்றும் சோங்க் எனும் 11 பேரூராட்சிகளும், 880 கிராமங்களும் கொண்டது. 	
## நாடாளுமன்ற மக்களவை & சட்டமன்றத் தொகுதிகள்
* மதுரா மக்களவைத் தொகுதி
* சாத்தா சட்டமன்றத் தொகுதி
* மாண்ட் சட்டமன்றத் தொகுதி
* கோவர்தன் சட்டமன்றத் தொகுதி
* மதுரா சட்டமன்றத் தொகுதி
* பல்தேவ் சட்டமன்றத் தொகுதி

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி மதுரா மாவட்டத்தின் மொத்த மக்கட்தொகை 2,541,894. இது தோராயமாக குவைத் நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 167வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் மதுரா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 22.53%. மதுரா மாவட்டத்தின்  பாலின விகிதப்படி 1000 ஆண்களுக்கு 858 பெண்கள் உள்ளனர். மேலும் மதுரா மாவட்ட மக்களின் கல்வியறிவு விகிதம் 72.65%.

## பார்க்க வேண்டிய இடங்கள்
* மதுரா கிருஷ்ணர் கோயில்
* பங்கே பிகாரி கோயில்
* பிருந்தாவனம் காதல் கோயில்
* இராதா ராணி கோயில் 
* பிருந்தாவனம்
* கோகுலம்
* ஆயர்பாடி
* அரசு அருங்காட்சியகம், மதுரா

## படக்காட்சிகள்
 
File:Mathura Temple-Mathura-India0002.JPG|மதுரா கிருஷ்ணர் கோயில்
File:Chhatris of Barsana 02.jpg|இராதா ராணி கோயில், பர்சானா
File:Kusuma Sarovar Ghat.jpg|thumb|260px|நறுமணக் குளம், கோவர்தன மலை  
File:MATHURA11.jpg|thumb|ஆயுத புருஷர்களுடன் விஷ்ணு சிற்பம், மதுரா
File:PremMandirSideViewFromCanteen.jpg|thumb|300px|பிருந்தாவனம் காதல் கோயில்  
File:Varsana.jpg|thumb|230px|right|இராதா ராணி கோயில், பர்சானா 
File:India - holi festivities.jpeg|thumb|மதுராவில் ஹோலி பண்டிகை


## இதனையும் காண்க
* கிருஷ்ண ஜென்மபூமி
* மதுரா சாகி ஈத்கா பள்ளிவாசல்
* கிருஷ்ண ஜென்ம பூமி வழக்கு
## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:மதுரா மாவட்டம்
கோபிநாத் சந்திரன்

**கோபிநாத்** விஜய் தொலைக்காட்சியில் நிகழ்ச்சி தொகுப்பாளராகவும், தனியார் பண்பலை ஒன்றில் வானொலி நிகழ்ச்சி தொகுப்பாளராகவும் பணியாற்றுகிறார். இவர் அறந்தாங்கியில் பிறந்தவர். தற்போது சென்னையில் வசித்து வருகிறார். தமிழ் நிகழ்ச்சி தொகுப்பாளர்களில் தன்னுடைய தமிழ் மொழிநடைக்காகவும், தனிப்பாங்கிற்காகவும்(style) இவர் மிகவும் அறியப்படுகிறார். இவர் தொகுத்து வழங்கும் சில முக்கியமான நிகழ்ச்சிகள்:
* நீயா நானா 
* விஜய் விருதுகள்
* குற்றமும் பின்னணியும், நடந்தது என்ன?
* உன்னால் முடியும்
தற்போது ஒரு எழுத்தாளராகவும் பரிணமித்து வருகிறார்.
இவர் எழுதியுள்ள புத்தகங்கள்:
* "தெருவெல்லாம் தேவதைகள்", 
* "ப்ளீஸ்! இந்தப் புத்தகத்தை வாங்காதீங்க!",
* "நேர் நேர் தேமா",
* "நீயும் நானும்"

## விருதுகள்
* இந்தியா டுடே வழங்கிய இந்தியாவின் இளம் சாதனையாளர்கள் விருது- - 2006
* ஜூனியர் சேம்பர் இன்டர்நேசனல் அமைப்பு வழங்கிய சிறந்த இளம் இந்தியர் விருது - 2008 ஆம் ஆண்டு
 
## இணைப்புகள்
* Profile of Star Vijay TV Anchor Neeya Naana Gopinath 
* நான் என் கல்யாணத்துக்கே கோட் போட்டதில்லைங்க! - கோபிநாத் -விகடன்

பகுப்பு:வாழும் மக்கள்
பகுப்பு:தமிழ் நிகழ்ச்சி தொகுப்பாளர்கள்
பகுப்பு:விஜய் தொலைக்காட்சி
பகுப்பு:1975 பிறப்புகள்
பகுப்பு:புதுக்கோட்டை மாவட்ட மக்கள்
சி. கே. ரங்கநாதன்

**சி. கே. ரங்கநாதன்** தமிழ்நாட்டைச் சேர்ந்த முதல் தலைமுறை தொழில் முனைவோர்களில் மிக முக்கியமானவர் ஆவார். கெவின்கேர் (*CavinCare*) என்பது இவரால் தொடங்கபட்ட ஒரு அதிகமாக உபயோகிக்கப்படும் நுகர்பொருள் (FMCG) நிறுவனம் ஆகும். தற்போது இவர் இதன் முதன்மை செயல் அதிகாரியாகவும் உள்ளார். இவர் கடலூரைச் சேர்ந்தவர். மிகச்சிறிய அளவில் ஆரம்பித்த கேவின்கேர் தற்போது மிகப்பெரிய நிறுவனங்களான ஹிந்துஸ்தான் யுனிலிவர், புரோக்டர் & கேம்பிள் போன்ற நிறுவனங்களுக்கு முக்கிய போட்டி நிறுவனமாக விளங்குகிறது.

## முக்கிய தயாரிப்புகள்
* சிக் ஷாம்பு 
* மீரா சீயக்காய் /ஷாம்பு /தேங்காய் எண்ணெய்
* கெவின்'ஸ் பால்
* ஸ்பின்ஸ் முகப்பவுடர்
* சின்னிஸ் ஊறுகாய் / மசாலாப் பொடி
* ருசி ஊறுகாய்
* ஃபேரெவர் (*fairever*) முக அழகு க்ரீம்

## முக்கிய சிறப்புகள்
இன்று பரவலாக உபயோகிக்கப்படும் சாஷெ(sachet), முதன்முதலில் கெவின்கேரால் அறிமுகப்படுத்தப்பட்டது.

பகுப்பு:தமிழகத் தொழிலதிபர்கள்
பகுப்பு:வாழும் மக்கள்
பகுப்பு:கடலூர் மாவட்ட மக்கள்
ஆர். ஜி. சந்திரமோகன்

**ஆர். ஜி. சந்திரமோகன்** தமிழ்நாட்டைச் சேர்ந்த முதல் தலைமுறை தொழில் முனைவோர்களில் (*entrepreneur*) முக்கியமான ஒருவர் ஆவார். பால் மற்றும் தாவர பொருள் தயாரிப்பு நிறுவனமான ஹட்சன் நிறுவனத்தை நிறுவியவர். இந்நிறுவனத்தின் முக்கிய வணிகப்பொருட்கள் ஆரோக்யா பால், அருண் ஐஸ்க்ரீம், கோமாதா பால், ஹட்சன் நெய் போன்றவை ஆகும்.

## வாழ்க்கை
சந்திரமோகன் சிவகாசிக்கு அருகில் உள்ள திருத்தங்கல் என்கிற ஊரில் நாடார் சமூகத்தில் பிறந்தார்.  தன் குடும்பத்தை கவனிப்பதற்காக தன் இளவயதிலேயே கல்வியை இடையில் விட்டுவிட்டார்.  1970-ல் தன் குடும்ப சொத்துக்கள் சிலவற்றை விற்று, அதன்மூலம் கிடைத்த ரூபாய் 13,000-தில் ஆர். ஜி. சந்திரமோகன் அன் கோ., என்ற நிறுவனத்தை நிறுவினார்.  1986-ல் இது 'ஹட்சன் விவசாய பொருட்கள் தயாரிப்பு நிறுவனம்' (ஆங்கிலம்: Hutsun Agro Products Ltd) என்று பெயர் மாற்றி நிறுவப்பட்டது.  2002-லிருதந்து இவரின் மகன் சத்யன் இந்நிறுவனத்தின் செயற்குழு இயக்குநராக இருக்கிறார்.

## எழுதியுள்ள புத்தகங்கள்
இனி எல்லாம் ஜெயமே - சுயமுன்னேற்ற நூல்.

## வெளி இணைப்புகள்
ஹட்சனின் அதிகாரப்பூர்வ இணையதளம்

## உசாத்துணைகள்

பகுப்பு:தமிழகத் தொழிலதிபர்கள்
பகுப்பு:வாழும் மக்கள்
பகுப்பு:முதல் தலைமுறை தொழில்முனைவோர்
மின்சார நிறுத்தம்

**மின்சார நிறுத்தம்** (*power outage*) என்பது மின்சாரம் வழங்கும் அமைப்புகளால் மின்மாற்றிகள் அல்லது மின் பாதைகளில் பணிகளைச் செய்வதற்காக அந்த மின்சாரப் பயன்பாட்டிலுள்ள இடங்களுக்கு குறிப்பிட்ட நேரங்களில் மின்சாரம் வழங்காமல் இருப்பதைக் குறிப்பிடுகிறது. சில வேளைகளில் மின் பற்றாக்குறை போன்ற சில காரணங்களினாலும் மின்சாரம் நிறுத்தம் செய்யப்படுகிறது. பற்றாக்குறை காரணமாகச் செய்யப்படும் மின்சார நிறுத்தம் **மின்வெட்டு** என்று குறிப்பிடப்படுகிறது.
:**உதாரணம்:** ஒரு மின்னியக்கியில் உற்பத்தி செய்யப்படும் மின்சாரமானது ஒரு மணி நேரத்தில் நூறு கிலோவாட் ஆக இருக்கும் பட்சத்தில், ஒரு மின்சார  பாவனையாளர் ஒரு மணி நேரத்துக்கு, ஒரு கிலோவாட் மின்சாரம் தேவைப்படுகிறது என்றால், நூறு வீடுகளுக்குத்தான் இந்த மின்சாரம் போதுமானதாக உள்ளன. இதே போன்று ஒவ்வொரு மின்சார பாவனையாளரும் ஐந்நூறு வாட் மின்சாரம் பயன்படுத்தினால் மேலதிகமாக நூறு பாவனையாளர்களுக்கு மின்சாரம் போதுமானது. அதாவது இருநூறு மின்சார பாவனையாளருக்கு மின்சாரம் போதுமானது. மேலதிக மின்சார பாவனையாளருக்கு மின்சாரம் கிடைக்க வேண்டும் என்றால் மின்சாரத்தை சேமிப்பதன் மூலம் இது சாத்தியமாகிறது.

பகுப்பு:மின்னியல்
ஆந்திரப் பிரதேச மாவட்டங்களின் பட்டியல்

ஆந்திரப் பிரதேசம் , உத்தராந்திரா , கடற்கரை ஆந்திரா மற்றும் இராயலசீமை ஆகிய மூன்று பிரிவுகளில் 28 மாவட்டங்களைக் கொண்டுள்ளது . உத்தராந்திரா பிரிவு சிறீகாகுளம் , விசயநகர , பார்வதிபுரம் மண்யம் , போலவரம் , ஏ எஸ் ஆர் , விசாகப்பட்டினம் மற்றும் அனகாபள்ளிமாவட்டங்களை உள்ளடக்கியது . கடற்கரை ஆந்திரா பிரிவில் காக்கிநாடா , கொனசீமா , கிழக்கு கோதாவரி , மேற்கு கோதாவரி , ஏலூரு , கிருஷ்ணா , என் டி ஆர் , குண்டூர் , பால்நாடு , பாபட்லா , பிரகாசம் , மரக்காபுரம் மற்றும் நெல்லூர் மாவட்டங்கள். இராயலசீமை பரிவு கர்நூல் , நந்தியால் , அனந்தபூர் , சிறீசத்ய சாய் , கடப்பா , அன்னமய்யா , திருப்பதி மற்றும் சித்தூர் மாவட்டங்களைக் கொண்டுள்ளது .

பரப்பளவில் கடப்பா மிகப்பெரிய மாவட்டம், விசாகப்பட்டினம் சிறியது. திருப்பதி அதிக மக்கள்தொகை கொண்ட மாவட்டம், பார்வதிபுரம் மன்யம் குறைந்த மக்கள் தொகை கொண்ட மாவட்டம். மாவட்டங்கள் நிர்வாக நோக்கங்களுக்காக இரண்டு அல்லது அதற்கு மேற்பட்ட வருவாய் பிரிவுகளாகவும் மண்டலங்களாகவும் பிரிக்கப்பட்டுள்ளன.

## வரலாறு
சுதந்திரத்தின் போது இன்றைய ஆந்திரப் பிரதேசம் மெட்ராஸ் மாநிலத்தின் ஒரு பகுதியாக இருந்தது . கடற்கரை ஆந்திரா மற்றும் இராயலசீமை மதராஸ் மாநிலத்திலிருந்து பிரிக்கப்பட்டு 1953 ஆம் ஆண்டு ஆந்திரா மாநிலம் உருவானது.

1956 மாநிலங்கள் மறுசீரமைப்புச் சட்டத்தின் விளைவாக, மாநிலத்தின் எல்லைகள் மொழிவழியாக மறுசீரமைக்கப்பட்டன. நவம்பர் 1, 1956 அன்று, ஆந்திரா மாநிலமும் , ஹைதராபாத் மாநிலத்தின் தெலுங்கானா பகுதியும் ஒன்றிணைக்கப்பட்டு ஒருங்கிணைந்த ஆந்திரா மாநிலமாக உருவாக்கப்பட்டு, ஆந்திரப் பிரதேசம் என மறுபெயரிடப்பட்டது . ஆந்திரப் பிரதேசம் உருவாகும் போது 11 மாவட்டங்களைக் கொண்டிருந்தது. அவை பின்வருமாறு: 

* அனந்தபூர் , சித்தூர் , கிழக்கு கோதாவரி , குண்டூர் , கடப்பா , கிருஷ்ணா , கர்நூல் , நெல்லூர் , பிரகாசம் , சிறீகாகுளம் , விசாகப்பட்டினம் மற்றும் மேற்கு கோதாவரி .
* குண்டூர் மாவட்டம் , நெல்லூர் மாவட்டம் மற்றும் கர்நூல் மாவட்டத்தின் சில பகுதிகளிலிருந்து பிரகாசம் மாவட்டம் 1970 ஆம் ஆண்டு உருவாக்கப்பட்டது .
* விசாகப்பட்டினம் மாவட்டம் மற்றும் சிறீகாகுளம் மாவட்டத்தின் சில பகுதிகளை இணைத்து 1979 ஆம் ஆண்டு விஜயநகரம் மாவட்டம் உருவாக்கப்பட்டது.

தெலுங்காணா பிரிக்கப்பட்ட பிறகு, ஆந்திரப் பிரதேசம் 9 மாவட்டங்களை புதிய மாநிலத்திற்கு இழந்தது, ஆனால் போலவரம் திட்டத்தின் ஒரு பகுதியாக கம்மம் மாவட்டத்தில் இருந்து பல பழங்குடியினர் ஆதிக்கம் செலுத்தும் மண்டலங்கள் வழங்கப்பட்டது . இவை முறையே கிழக்கு மற்றும் மேற்கு கோதாவரி மாவட்டங்களில் சேர்க்கப்பட்டன. 

சனவரி 26, 2022 அன்று, ஆந்திரப் பிரதேச முதல்வர் ஒய்.எஸ்.ஜெகன் மோகன் ரெட்டி மற்றும் அவரது அமைச்சரவை 13 புதிய மாவட்டங்களை முன்மொழிந்து ஆந்திர மாவட்டங்கள் உருவாக்கச் சட்டம், பிரிவு 3(5)ன் கீழ் அறிவிக்கப்பட்டது.  அந்த மாவட்டங்களின் பொதுமக்களிடமிருந்து பெறப்பட்ட ஆட்சேபனைகள் மற்றும் பரிந்துரைகளை கருத்தில் கொண்டு, அரசாங்கம் இறுதி அறிவிப்பை ஏப்ரல் 3, 2022 அன்று வெளியிட்டது, அதாவது, 4 ஏப்ரல், 2022 முதல் புதிய மாவட்டங்கள் உருவாக்கப்படும். அட்டவணையில்.

## மாவட்டங்கள்

ஆதாரம்:

## மேலும் பார்க்கவும்
* ஆந்திரப் பிரதேசம்
* ஆந்திரப் பிரதேச அரசு
* மாவட்டம் (இந்தியா)

## மேற்கோள்கள்

*
பட்டியல்
பகுப்பு:ஆந்திரப் பிரதேசம் தொடர்புடைய பட்டியல்கள்
சூர்ணால் டி சவான்

**சூர்ணால் டி சவான்** (***Journal des sçavans***) (பின்னர் ***Journal des savants*** ), என்னும் பிரான்சிய மொழி ஆய்விதழே, அறிவியல் ஆய்விதழ்களின் முன்னோடி. இதனை இடெனி டி சாலோ(Denis de Sallo) என்பவர் பாரிசில் தொடங்கினார். இதுவே ஐரோப்பாவில் இருந்து வெளியான முதல் மேற்கல்விய ஆய்விதழ் (academic journal), ஆனால் முற்காலத்தில், இதில் வெளியானவற்றில் சில பகுதிகள், ஆய்வு பற்றியவை அல்ல. பரவலாக அறியப்பட்டவர்களின் இறப்புச் செய்திகள், சர்ச்சுகளின் வரலாற்றுச் செய்திகள், சில சட்ட அறிக்கைகள் முதலியனவும் வெளியிடப்பட்டன. முதல் இதழ் 12 பக்க நால்மடிப்புத் தாளால் (quarto) ஆன "துண்டு வெளியீடு" (pamplet) on Monday, 5 January 1665.. இந்த பிரான்சிய ஆய்விதழ் வெளியான இரண்டு மாதங்களில் கழித்து இங்கிலாந்தில் இருந்து *[[பிலசாபிக்கல் மாகசீன் ஆவ் த ராயல் சொசையிட்டி]]* (Philosophical Transactions of the Royal Society) என்னும் ஆங்கிலமொழி ஆய்விதழ், மார்ச்சு 6, 1665 இல் வெளியிடப்பட்டது என்பது குறிப்பிடத்தக்கது

இந்தப் பிரான்சிய ஆய்விதழின் வெளியீடு, 127 ஆண்டுகள் கழித்து,பிரான்சியப் புரட்சி (பிரெஞ்சுப் புரட்சி) நடந்த பொழுது, 1792 இல்,நிறுத்தப்பட்டது. மீண்டும் இவ்விதழ் 1797 இல். ஏறத்தாழ அதே போல ஒலிக்கும், ஆனால் வேறு எழுத்துக்கூட்டலோடு, *Journal des savants* என்னும் பெயரில் வெளி வந்தது என்றாலும், மீண்டும் 1816 வரை சீரான கால இடைவெளியுடன் வெளியிடப்பெறவில்லை. இவ்விதழ் பெரும்பாலும் இலக்கிய இதழாக மாறிப்போனது, பிற்காலங்களில் இது தாக்கம் மிக்க அறிவியல் முன்னிலை ஆய்வுகளைத் தாங்கிவரும் ஆய்விதழாக இருக்கவில்லை.

## மேற்கோள்களும் அடிக்குறிப்புகளும்


## மேலும் படிக்க
*Brown, Harcourt (1972). "History and the Learned Journal". *Journal of the History of Ideas*, **33**(3), 365-378.
*Hallam, Henry (1842). *Introduction to the Literature of Europe in the Fifteenth, Sixteenth, and Seventeenth Centuries*. Harper & Brothers.
*James, Ioan (2004). *Remarkable Physicists: From Galileo to Yukawa*. Cambridge: Cambridge University Press. 
*Kilgour, Frederick G. (1998). *The Evolution of the Book*. New York: Oxford University Press. 

## வெளியிணைப்புகள்
* ''Journal des sçavans'' at Gallica
* The modern ''Journal des Savants'' 

பகுப்பு:பிரான்சிய ஆய்விதழ்கள்
பகுப்பு:அறிவியலின் வரலாறு
பீகார் பஞ்சம், 1873–1874

**பீகார் பஞ்சம், 1873–1874** (*Bihar famine of 1873–1874*) அல்லது **வங்காளப் பஞ்சம், 1873–1874** (*Bengal famine of 1873–1874*) என்பது பிரித்தானிய இந்தியாவின் பீகார், வங்காளம் வடமேற்கு மாகாணங்கள் மற்றும் அவாத் ஆகிய பகுதிகளை 1873-74 காலகட்டத்தில் தாக்கிய ஒரு பஞ்சம். ஏறத்தாழ 1,40,000 ச.கி.மீ. பரப்பளவுள்ள நிலப்பகுதியும் 2.15 கோடி மக்களும் இதனால் பாதிக்கப்பட்டனர். வங்காளத்தின் துணை ஆளுனர் சர் ரிச்சர்ட் டெம்பிள் தலைமையில் நடைபெற்ற காலனிய அரசின் நிவாரணப் பணிகள் இப்பஞ்சத்தை வெற்றிகரமாக எதிர்கொண்டு சமாளித்தன. இப்பஞ்சத்தினால் குறிப்பிடத்தக்க எண்ணிக்கையில் மக்கள் இறக்கவில்லை.

பிரித்தானிய ஆட்சியில் பஞ்ச நிவாரணப் பணிகள் பெரிய அளாவில் மேற்கொள்ளப்பட்ட முதல் பஞ்சம் இது தான். காலனிய அரசு உணவுப் பற்றாக்குறையை சமாளிக்க பர்மாவிலிருந்து அரிசி இறக்குமதி செய்தது. வேலையிழந்த தொழிலாளிகளுக்கு வழங்கப்பட்ட நிவாரணத் தொகைக்கு பதிலாக சாலைக் கட்டமைப்புப் பணிகளில் அவர்களை ஈடுபடுத்தியது. இந்த நடவடிக்கைகளால் பட்டினிச் சாவுகள் தவிர்க்கப்பட்டன. ஆனால் நிவாரணப் பணிகளுக்கு சர் ரிச்சர்ட் டெம்பிள் அதிக அளவில் பணம் செலவழித்தார் என பிற பிரித்தானிய நிருவாகிகளிடமிருந்து குற்றச்சாட்டுகள் எழுந்தன. அடுத்து நிகழ்ந்த சென்னை மாகாணப் பெரும் பஞ்சத்தின் போது நிவாரணப் பணிகளை மேற்கொள்ள அவர் தயங்கினார். இதனால் சென்னை மாகாணப் பஞ்சத்தில் உயிரழப்பு அதிக எண்ணிகையில் நேர்ந்தது.

## மேலும் பார்க்க
*பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

## குறிப்புகள்

## மேற்கோள்கள்
*
*
*
*

பகுப்பு:பிரித்தானிய இந்தியாவில் பஞ்சம்
பகுப்பு:1873 நிகழ்வுகள்
பகுப்பு:1874 நிகழ்வுகள்
பகுப்பு:உத்தரப் பிரதேசத்தின் வரலாறு
நிலை உயர்வு (சதுரங்கம்)

**நிலை உயர்வு** (ஆங்கிலம்: *Promotion*) என்பது சிப்பாய் எட்டாவது வரிசையைச் சென்றடையும்போது அதே நிறத்தையுடைய ராணி, குதிரை, கோட்டை அல்லது மந்திரியாக அதிகார உயர்வு பெறுதல் ஆகும். எட்டாவது வரிசைக்குச் சிப்பாய் நகர்த்தப்பட்டவுடனேயே புதிய காய் சிப்பாய் இருந்த இடத்தில் வைக்கப்படும். அதிகார உயர்வின் மூலம் மேற்கூறப்பட்ட காய்களுள் எந்தவொரு காயையும் பெறலாம். அதிகார உயர்வு இறுதிக் கட்டத்தில் மிகவும் பயன் தரக் கூடியது.

சதுரங்கத்தில் பலமான காய் ராணி என்பதால், அதிகார உயர்வின்போது பெரும்பாலும் ராணியையே தேர்ந்தெடுப்பர்.

அதிகார உயர்வின்போது தேர்ந்தெடுக்கப்பட்ட காய் இல்லாவிட்டால், போட்டியாளர் கடிகாரத்தை நிறுத்தி விட்டு அதனைக் கேட்டுப் பெற வேண்டும். சில போட்டிகளில் ராணி இல்லாதபட்சத்தில், தலைகீழாகக் கோட்டையை வைப்பர்.

## வேறுபட்ட காய்களாக அதிகார உயர்வு
பொதுவாக அதிகார உயர்வின்போது ராணியையே தேர்ந்தெடுப்பது வழக்கம். ஆனாலும் ஏனைய காய்களைத் தேர்ந்தெடுக்கும் சந்தர்ப்பங்களும் அரிதாக இடம்பெற்றுள்ளன. அவ்வாறு வேறு காய்களைப் பெறுதல் குறை அதிகார உயர்வு எனப்படும். சில வேளைகளில், அதிகார உயர்வின்போது ராணியைப் பெறுதல் சாத்தியமான நகர்வற்ற நிலையை ஏற்படுத்தக்கூடிய நிலையில் வேறு காய்கள் தெரிவு செய்யப்படும். 2006ஆம் ஆண்டின் செஸ்பேஸ் தரவுத் தளத்தில் உள்ள 3200000 ஆட்டங்களில் 1.5 வீதமான ஆட்டங்கள் அதிகார உயர்வைக் கொண்டுள்ளன. அவற்றில் தேர்ந்தெடுக்கப்பட்ட காய்களின் சதவீதத்தைப் பின்வரும் அட்டவணையில் காணலாம்.

## குறை அதிகார உயர்வு
ஒரு குதிரையாக, மந்திரியாக அல்லது கோட்டையாக அதிகார உயர்வு பெறுதல் குறை அதிகார உயர்வு எனப்படும். இவை ராணியை விடப் பலம் குறைந்தவையாக இருந்தாலும் சில சந்தர்ப்பங்களில் இவற்றைத் தேர்ந்தெடுப்பதில் நன்மைகள் உண்டு.

### குதிரையாக அதிகார உயர்வு

ராணியால் நகர முடியாத வழிகளில் குதிரை நகர முடியும் என்பதால், குதிரையாகக் குறை அதிகார உயர்வு பெறுதல் மிகவும் பயனுள்ளதாக அமையலாம். அத்தோடு, குதிரையாக அதிகார உயர்வு பெறுதல் குறை அதிகார உயர்வில் அதிகமாக மேற்கொள்ளப்பட்டு வருகின்றது.

எமானுவேல் லாஸ்கரால் வழங்கப்பட்ட வலது புறத்திலுள்ள சதுரங்க நிலையில் குதிரையாக அதிகார உயர்வு பெறுவதே சாதகமானது. இந்நிலையில் வெள்ளையானது புள்ளிகளில் பின்தங்கி நிற்கின்றது. *e*-சிப்பாயானது ராணியாக அதிகார உயர்வு பெற்றாலும் (*1.exd8(Q)?*இன் மூலம்) வெள்ளையானது புள்ளிகளில் கறுப்பை விடப் பின்தங்கியே நிற்கும். ஆனால், *e*-சிப்பாயானது *1.exd8(N)+!* என்ற நகர்வை மேற்கொள்வதன் மூலம் வெள்ளை கவையொன்றை ஏற்படுத்த முடியும். அடுத்து, கறுப்பு ராஜா நகர்த்தப்பட்டவுடன் *2.Nxf7* என்ற நகர்வின் மூலம் கறுப்பு ராணியைக் கைப்பற்ற முடியும். அதன் பின், வெள்ளை *3.Nxh8* என்ற நகர்வின் மூலம் கோட்டையைக் கைப்பற்றி, கறுப்பை விட ஒரு காய் கூடுதலாக வைத்திருக்க முடியும்.

### கோட்டையாக அல்லது மந்திரியாக அதிகார உயர்வு
ராணியானது கோட்டையினதும் மந்திரியினதும் சக்திகளை ஒருங்கே கொண்டிருப்பதனால் கோட்டையாக அல்லது மந்திரியாகக் குறை அதிகார உயர்வு பெறுதல் பெரும்பாலும் முக்கியமற்றது. ஆனாலும் சில சந்தர்ப்பங்களில் ராணியைப் பெறுதல் உடனடியாகச் சாத்தியமான நகர்வற்ற நிலையை ஏற்படுத்த முடியுமென்னும்போது கோட்டையாக அல்லது மந்திரியாகக் குறை அதிகார உயர்வு பெறுதல் இடம்பெறும்.

## மேற்கோள்கள்

பகுப்பு:சதுரங்க சொல்லாட்சி
பகுப்பு:சதுரங்க விதிகள்
த டியர் ஹண்டர் (திரைப்படம்)

***த டியர் ஹண்டர்*** (*The Deer Hunter*) 1978 இல் வெளியான ஒரு அமெரிக்க ஆங்கிலத் திரைப்படம். மைக்கேல் சிமீனோவால் எழுதுப்பட்டு இயக்கப்பட்டது. ராபர்ட் டி நீரோ, கிறிஸ்டோபர் வால்கேன், ஜான் காசெல், ஜான் சாவேஜ், மெரில் ஸ்ட்ரீப் ஆகியோர் நடித்துள்ளனர். இத்திரைப்படம் ஒன்பது அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது வென்றது.

## மேற்கோள்கள்

## வெளி இணைப்புகள்
*
*

பகுப்பு:ஆங்கிலத் திரைப்படங்கள்
பகுப்பு:1978 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:பென்சில்வேனியாவில் படமாக்கப்பட்ட திரைப்படங்கள்
கிரேமர் வர்சஸ் கிரேமர் (திரைப்படம்)

***கிரேமர் வர்சஸ் கிரேமர்*** (*Kramer vs. Kramer*) 1979 இல் வெளியான அமெரிக்க நாடகத் திரைப்படமாகும். டஸ்டின் ஹோப்ப்மன், மெரில் ஸ்ட்ரீப், ஜஸ்டின் ஹென்றி, ஜேன் அலெக்ஸ்சாண்டர் ஆகியோர் நடித்துள்ளனர். இத்திரைப்படம் ஒன்பது அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது வென்றது.

## மேற்கோள்கள்

## வெளி இணைப்புகள்
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1979 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
திருத்தப்பட்ட அருவி மாதிரிகள்

**திருத்தப்பட்ட அருவி மாதிரிகள்** (*Modified waterfall models*) என்பன மென்பொருள் மேம்பாட்டு செயல்மாதிரிகள். 

அருவி மாதிரி அல்லது அருவி முறையியலில் உணரப்பட்ட பிரச்சினைகளை எதிர்கொள்ளும் வகையில், பல திருத்தப்பட்ட அருவி மாதிரிகள் அறிமுகப்படுத்தப்பட்டுள்ளன. இந்த மாதிரிகள் "தூய" அருவி மாதிரியின் பேரில் எழுந்த விமர்சனங்கள் மற்றும் சிக்கல்கள் சிலவற்றை தீர்க்க உதவியது. 

## ராய்ஸ் இறுதி அருவி மாதிரி

வின்ஸ்டன் டபிள்யூ. ராய்ஸ் அவர்கள் தனது ஆரம்ப அருவி மாதிரியில் உணரப்பட்ட சில சிக்கல்களையும், அதன் மேல் எழுந்த விமர்சனங்களையும் தீர்க்கும் பொருட்டு அதன் இறுதி வடிவத்தில் சிறிது மாற்றங்களை கொண்டு வந்தார்.

பகுப்பு:மென்பொருள் விருத்தி முறைமை
குருசாமி சர்மா

திருச்சிராபுரம் **சு. வை. குருசாமி சர்மா** (ஸு. வை. குருஸ்வாமி சர்மா) ஒரு தமிழ்ப் புதின எழுத்தாளர். 1888 இல் இவர் எழுதிய ”பிரேம கலாவதீயம்” என்னும் புதினம் 1893 ஆம் ஆண்டு வெளியானது. தமிழில் வெளியான முதல் சில புதினங்களுள் இது ஒன்று. இப்புதினத்தில் சர்மா, திருச்சி அருகே உள்ள ஒரு சிறு கிராமத்தின் சமூக நிலையைக் களமாகக் கொண்டுள்ளார். பிரேமன் எனும் சிறுவனின் வாழ்க்கை, சிற்றன்னையின் கொடுமை, பிராமணர்களின் வாழ்க்கை முறை, கிராம வாழ்க்கை முறை ஆகியவை இப்புதினத்தின் கருபொருட்களாக உள்ளன.

## மேற்கோள்கள்
*தமிழ் இணையக் கல்விக்கழகப் பாடம்
*
*

பகுப்பு:தமிழ் எழுத்தாளர்கள்
பகுப்பு:தமிழக எழுத்தாளர்கள்
தெய்வானை

**தெய்வானை** இந்து சமயத்தினரின் உருவக் கடவுள்களுள் ஒருவராவார். தேவர்களின் தலைவரான இந்திரனின் மகள், முருகப்பெருமானின் மனைவி.

சூரபத்மனை போரில் வென்ற பின் முருகனை திருப்பரங்குன்றத்தில் மணமுடிக்கப் பெற்றார்.

## வெளி இணைப்புகள்
* தெய்வானை படங்கள் 

## குறிப்புகளும் மேற்கோள்களும்


பகுப்பு:இந்து பெண் தெய்வங்கள்
பகுப்பு:கௌமாரம்
மைன்புரி மாவட்டம்

**மைன்புரி** (, ) இந்தியாவின் உத்தரப்பிரதேச மாநிலத்தின் ஒரு மாவட்டம். இதன் தலைநகரம் மைன்புரி நகரம் ஆகும். இது ஆக்ரா கோட்டத்தின் ஒரு பகுதியாகும்.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி மைன்புரி மாவட்டத்தின் மொத்த மக்கட்தொகை 1,847,194. இது தோராயமாக கொசோவோ நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 255வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் மைன்புரி மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 15.69%. மைன்புரி மாவட்டத்தின்  பாலின விகிதப்படி 1000 ஆண்களுக்கு 876 பெண்கள் உள்ளனர். மேலும் மைன்புரி மாவட்ட மக்களின் கல்வியறிவு விகிதம் 78.26%.
## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
சீசர் விருது

**சீசர் விருது ** (César Award) பிரான்சின் திரைப்படத்துறையின் தேசிய விருதாகும். 1975ஆம் ஆண்டில் முதல் விருது வழங்கப்பட்டது. இந்த விருதுக்கான நியமனங்களை *திரைப்படக் கலை மற்றும் தொழில்நுட்ப அகாதமி* (Académie des arts et techniques du cinéma) தேர்ந்தெடுக்கிறது.

ஒவ்வொரு ஆண்டும் பெப்ரவரியில் பாரிசில் உள்ள *சாடெலெட் தியேட்டரில்* நடைபெறும் விருது வழங்கும் விழா நாடெங்கும் தொலைக்காட்சிகளில் ஒலிபரப்பப் படுகிறது.

இந்த விருது 1921 - 1998இல் வாழ்ந்த சிற்பக்கலைஞர் சீசர் பால்டச்சினி நினைவாகப் பெயரிடப்பட்டுள்ளது. வழங்கப்படும் விருதுகள் இந்தக் கலைஞரின் சிற்பங்களின் படியாகும். இந்த விருதுகள் அமெரிக்காவின் ஆசுகார் விருதுகளுக்கு இணையாகக் கருதப்படுகின்றன.

## மேற்கோள்கள்


## வெளி இணைப்புகள்
* http://www.lescesarducinema.com/

பகுப்பு:திரைப்பட விருதுகள்
பகுப்பு:பிரான்சு
பகுப்பு:பரிசுகளும் விருதுகளும்